A Bizottság 2491/96/EK rendelete

(1996. december 23.)

a vám- és statisztikai nómenklatúráról, valamint a Közös Vámtarifáról szóló 2658/87/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1734/96/EK bizottsági rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel a Bizottság 2564/95/EK rendelete [3] a CD-ROM meghajtót és számítógépen hangot és képet megjelenítő rendszert magukban foglaló árucikkek ("multimédia") Kombinált Nómenklatúra szerinti besorolására vonatkozó intézkedéseket állapít meg;

mivel a 2658/87/EGK tanácsi rendelet I. mellékletének módosításáról szóló, 1995. december 22-i 3009/95/EK bizottsági rendelet [4] 1996. január 1-jétől hatályba léptette a Harmonizált Rendszer szerinti nómenklatúrában a Vámegyüttműködési Tanács 1993. július 6-i javaslatának megfelelően alkalmazott módosításokat; mivel a Harmonizált Rendszer szerinti nómenklatúrában alkalmazott módosítások között szerepel a 84. árucsoportra vonatkozóan egy új, 5. D. megjegyzés beiktatása, mely befolyásolhatja egyes, az automatikus adatfeldolgozó gépek tároló egységeként szolgáló egy vagy több funkciót ellátó termékek besorolását;

mivel az árucsoporthoz tartozó 5. E. megjegyzés alkalmazása nehézkesnek bizonyulhat az olyan compact disc-ek (CD-k) megkülönböztetése terén, amelyek az adatfeldolgozástól eltérő sajátos funkcióval rendelkeznek, és amelyeket az árucsoporthoz tartozó 5. D. megjegyzés értelmében tároló egységként arra terveztek, hogy CD-ROM-okat, audió CD-ket és fotó CD-ket játszon le.

mivel a Kombinált Nómenklatúra egységes alkalmazásának érdekében az "optikai lemeztároló egységek" kifejezés alkalmazási körét tisztázni kell; mivel ezért a Kombinált Nómenklatúra 84. árucsoportjánál egy kiegészítő megjegyzést kell beiktatni; mivel ennek megfelelően a 2658/87/EGK rendeletet módosítani kell;

mivel ez a rendelet lefedi a 2564/95/EK rendelethez mellékelt táblázat 2. és 3. tételében említett termékeket;

mivel az e rendeletben előírt intézkedések összhangban vannak a Vámkódexbizottság vám- és statisztikai nómenklatúrával foglalkozó részlegének véleményével,

ELFOGADTA EZT A RENDELETET:

1. cikk

A 2658/87/EGK rendelet mellékletében szereplő Kombinált Nómenklatúra 84. Árucsoportja a következő kiegészítő megjegyzéssel egészül ki:

"2. A 84717051 alszám az olyan CD-ROM meghajtóra is vonatkozik, amely automatikus adatfeldolgozó gép adattároló egysége, és CD-ROM, valamint hang- és kép-CD jeleinek leolvasására alkalmas meghajtó egységekből áll, továbbá fülhallgató-csatlakozóval és hangerő-szabályozó, valamint be-/kikapcsoló gombbal látták el."

2. cikk

A 2564/95/EK rendelet mellékletében szereplő táblázat 2. és 3. pontja hatályát veszti.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1997. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. december 23-án.

a Bizottság részéről

Mario Monti

a Bizottság tagja

[1] HL L 238., 1996.9.19., 1. o.

[2] HL L 256., 1987.9.7., 1. o.

[3] HL L 262., 1995.11.1., 25. o.

[4] HL L 319., 1995.12.30., 1. o.

--------------------------------------------------